Sportivi de milioane. Le Bron și Mayweather au o colecție impresionantă de mașini.
Colecţia lui LeBron valorează în total 2.2 milioane de euro. LeBron James are o avere de 405 milioane de euro. Mayweather are în garaj 3 Bugatti Veyron și o avere de 425 de milioane de euro.
LeBron James şi-a etalat colecţia impresionantă de maşini. În garajul superstarului din NBA sunt parcate mașini de lux, dar cel mai scump bolid este un Lamborghini Aventador Roadster personalizat, în valoare de 565.000 de euro.Nu doar LeBron ţine milioanele de euro în garaj. Colecţia lui Floyd Mayweather e şi mai impresionantă. Maşinile boxerului valorează 22 de milioane de euro. Mai mult, Mayweather are şi un avion privat de 55 de milioane de euro.E clar de unde îi vine porecla "Money". Mayweather e nebun după tot ce e de lux. Are trei conace în LA, Las Vegas şi Miami, iar cel mai scump dintre ele costă 20 de milioane de euro.Aproape la fel de scump e şi unul dintre ceasurile sale. A dat 15 milioane de euro pe "The Billionaire Watch" de la Jacob & Co.